
                       ОБЩИНСКИ СЪВЕТ – ВРАЦА

П О К А Н А
Управителният съвет на Общински фонд „Култура“ обявява конкурс за финансова подкрепа на проекти в областта на културата, културни прояви и любителско изкуство на творци и организации, живеещи и осъществяващи дейност на територията на Община Враца и други такива, чието творчество е свързано с историята, бита и културата на Община Враца.

Общински фонд „Култура“ допуска съфинансиране на: 

1. юридически лица, регистрирани като юридически лица с нестопанска цел, като търговци по Търговския закон,  като кооперации по Закона за коопераците или юридически лица, създадени със закон или акт на изпълнителната власт, дружества по Закона за задълженията и договорите;

2.  физически лица.

Кандидатите подават следните документи в „Информационния център за обслужване на граждани” на Община Враца до Общински фонд „Култура”:

1.Заявление по приложен образец /Приложение № 1/, включващ:

- Данни за кандидата;

- Данни за проекта;

- Цели на предложения проект.

- Очаквани резултати от изданието или дейността, за които се кандидатства.

- Възможности за реализация – ресурси:

- Бюджет на проекта.

- Привлечени партньори;

- Други източници на финансиране.

- Очаквана подкрепа от Общински фонд „Култура”

2. Декларация по чл. 19, ал.1, т.1-3 от Правилника по образец /Приложение № 2/

3.Декларация, че кандидатът е запознат и приема правилата за финансово подпомагане чрез Общински фонд „Култура”, по образец /Приложение № 3/.

4.План-сметка на съответния проект. 

5.Документ, че кандидатът няма финансови задължения към Община Враца и държавата, освен ако са разсрочени или отсрочени, издаден не по-рано от 7 дни преди подаване на заявлението. 

6.Проектът на  книгата, творбата, или сценария на дейността  се представя на хартиен или електронен носител.

Пакетът с документи се получава на хартиен носител в „Информационният център за обслужване на граждани“ в сградата на Община Враца или от интернет страницата на Община Враца: www.vratza.bg.

Документи се подават до 12.07.2022 г., 17,00 ч. в „Информационният център за обслужване на граждани“ до Общински фонд „Култура“.

Списъкът с одобрените за финансиране проекти се публикува на интернет страницата на Община Враца.

УС на Общински фонд „Култура“

